
โครงร่างองค์กร (Organization Profile)
1. ลักษณะสำคัญของภาควิชา
ภาควิชาสูติศาสตร์และนรีเวชวิทยา ก่อตั้งมาพร้อมกับคณะแพทยศาสตร์ มหาวิทยาลัยแพทยศาสตร์ และได้โอนมาสังกัดมหาวิทยาลัยเชียงใหม่ เมื่อปี พ.ศ. 2508  มีพันธกิจในการร่วมผลิตบัณฑิตแพทย์ มีหน้าที่ในการผลิตแพทย์เฉพาะทางสูตินรีเวช และแพทย์เฉพาะทางต่อยอด 4 สาขาได้แก่ สาขาเวชศาสตร์มารดาและทารก สาขามะเร็งนรีเวช สาขาเวชศาสตร์การเจริญพันธุ์ และ สาขาการผ่าตัดผ่านกล้อง นอกจากนี้ยังให้การศึกษาในระดับ ปริญญาโท และ เอก อีกด้วย ภาควิชามีการจัดกระบวนการเรียน การสอน ที่หลากหลาย เพื่อเป้าหมายในการผลิตบัณฑิตที่มีคุณภาพระดับสากล รวมทั้งมีเจตคติและจริยธรรมที่ดีทางการแพทย์
ด้านการบริการวิชาชีพได้ให้การดูแลรักษาและส่งเสริมป้องกันโรคแก่ผู้ป่วยด้านสูตินรีเวช ครบทุกสาขา โดยเฉพาะในรายที่ซับซ้อน 
รวมทั้งมีบทบาทในการทำการค้นคว้าวิจัยในศาสตร์ด้านนี้ในเชิงลึกมาอย่างต่อเนื่องจนถึงปัจจุบัน

2. สมรรถนะหลักของสถาบันฝึกอบรมคือสมรรถนะที่โดดเด่น

2.1 มีอาจารย์ครบทุกสาขาวิชา

2.2 มีความหลากหลายของสาขาวิชา และ ครบถ้วน

2.3 มีตำราทางสูติศาสตร์และนรีเวชวิทยาที่เป็นที่นิยมใช้อย่างแพร่หลายในประเทศไทยและประเทศเพื่อนบ้านมาเป็นเวลา 2 ทศวรรษและนวัตกรรมด้านการศึกษาที่หลากหลาย

2.4 มีเทคโนโลยีการดูแลรักษาที่ทันสมัย ในระดับประเทศ

2.5 มีผู้ป่วยที่ซับซ้อน หลากหลาย ในปริมาณที่เพียงพอสำหรับการฝึกอบรม

2.6 มีผลงานวิจัยทางสูติศาสตร์และนรีเวชวิทยาที่ได้รับการตีพิมพ์เผยแพร่ในระดับนานาชาติมากที่สุดในประเทศไทยอย่างต่อเนื่องมาในช่วงเวลา 15 ปีที่ผ่านมา

2.7 เป็นสถาบันฝึกอบรมทางสาขาสูติศาสตร์และนรีเวชวิทยาแห่งเดียวในประเทศไทย ที่ได้รับการประเมินศักยภาพทางการวิจัยว่าอยู่ในระดับดีเยี่ยม (ระดับ 5) โดยสำนักงานกองทุนสนับสนุนการวิจัย (สกว.)
อธิบายความสัมพันธ์กับการบรรลุผลของพันธกิจหลักทั้ง 3 ด้าน ดังนี้
ตารางที่ 1
	สมรรถนะหลัก
	ความสัมพันธ์กับการบรรลุผลของพันธกิจหลัก

	
	การศึกษา
	การบริการวิชาการ
	การวิจัย

	2.1 มีอาจารย์ครบทุกสาขาวิชา และมีปริมาณเพียงพอในระดับหนึ่ง
2.2 มีความหลากหลายของสาขาวิชา และ ครบถ้วน
2.3 มีตำราทางสูติศาสตร์และนรีเวชวิทยาที่เป็นที่นิยมใช้อย่างแพร่หลายในประเทศไทยและประเทศเพื่อนบ้านมาเป็นเวลา 2 ทศวรรษและนวัตกรรมด้านการศึกษาที่หลากหลาย
2.4 มีเทคโนโลยีการดูแลรักษาที่ทันสมัย ในระดับประเทศ
2.5 มีผู้ป่วยที่ซับซ้อน หลากหลาย ในปริมาณที่เพียงพอสำหรับการฝึกอบรม
2.6 มีผลงานวิจัยทางสูติศาสตร์และนรีเวชวิทยาที่ได้รับการตีพิมพ์เผยแพร่ในระดับนานาชาติมากที่สุดในประเทศไทยอย่างต่อเนื่องมาในช่วงเวลา 15 ปีที่ผ่านมา
2.7 เป็นสถาบันฝึกอบรมทางสาขาสูติศาสตร์และนรีเวชวิทยาแห่งเดียวในประเทศไทย ที่ได้รับการประเมินศักยภาพทางการวิจัยว่าอยู่ในระดับดีเยี่ยม (ระดับ 5) โดยสำนักงานกองทุนสนับสนุนการวิจัย (สกว.)
	1. สามารถผลิตแพทย์ประจำบ้านได้ปีละ 10 ราย
2.บัณฑิตที่สำเร็จการศึกษาได้รับประสบการณ์เรียนรู้และทักษะที่หลากหลายอย่างเพียงพอ ครบถ้วน แบบบูรณาการ 
3.สามารถให้การอบรมได้ครบทุกสาขา
4. มีกระบวนการจัดการเรียนการสอนที่ทันสมัยเพื่อตอบสนองการเรียนรู้ของผู้เรียน
	1. ให้การดูแลรักษาผู้ป่วยด้วยองค์ความรู้และเทคโนโลยีที่ทันสมัย ได้มาตรฐานทั้งในระดับชาติและนานาชาติ 
2. ให้บริการผู้ป่วยที่ซับซ้อนในระดับ super tertiary care ทั้งในระดับภาควิชาและสหสาขา ตลอด 24 ชม.
3. ผู้รับบริการมีความพึงพอใจและศรัทธา


	1. สร้างองค์ความรู้ใหม่ด้านการวิจัยทางการแพทย์
2. นำองค์ความรู้ที่ได้จากการวิจัยมาเป็นแนวทางในการดูแลผู้ป่วย รวมถึงการนำผลงานวิจัยไปประยุกต์ใช้ในการกำหนดนโยบายของประเทศไทย เช่น การควบคุมธาลัสซีเมียและกลุ่มอาการดาวน์ ด้วยยุทธวิธีก่อนคลอด


3. วิสัยทัศน์/ปรัชญา/ค่านิยม/วัฒนธรรม ของสถาบันฝึกอบรม 
วิสัยทัศน์  
ภาควิชาสูติศาสตร์และนรีเวชวิทยา คณะแพทยศาสตร์ มหาวิทยาลัยเชียงใหม่ เป็นภาควิชาที่มีความร่วมมือร่วมใจ ในการพัฒนาคุณภาพการศึกษา และการบริการอย่างต่อเนื่อง เป็นที่ยอมรับของสังคม
พันธกิจ
· ด้านการศึกษา  มีการจัดหลักสูตรและกระบวนวิชาหลัก เพื่อตอบสนองนักศึกษาโดยใช้กระบวนการจัดหลักสูตรและกระบวนวิชาตามความจำเป็นของหลักสูตร 
· ด้านการวิจัย มีงานวิจัยครบทุกสาขาของภาควิชา อย่างต่อเนื่อง ซึ่งผลงานวิจัยส่วนมากสามารถนำมาใช้ประโยชน์ได้ทั้งด้านการเรียนการสอนและด้านบริการ 

· ด้านการบริการวิชาการ คณาจารย์ของภาควิชาฯ ได้ให้บริการทางวิชาการแก่ชุมชนในรูปแบบต่าง ๆ

· ด้านการบริการทางวิชาชีพ (การรักษาพยาบาล) ภาควิชามีการให้บริการวิชาชีพหลายลักษณะ 

· ด้านการทำนุบำรุงศิลปวัฒนธรรมและสิ่งแวดล้อม จัดกิจกรรมและร่วมกิจกรรมทำนุบำรุงศิลปวัฒนธรรม
ปรัชญา
เก่ง ดี มีความสุข
ค่านิยมองค์กร 
ค่านิยมของภาควิชาใช้ตามแบบของคณะแพทย์ฯได้กำหนดไว้คือค่านิยม CQIT (C = customer focus, Q = Quality, I = Innovation& integrity, T = teamwork ) และเพิ่มเติมเพื่อให้เกิดความชัดเจนสำหรับภาควิชาอีก 7 ข้อดังนี้
1. มีจริยธรรมของการเป็นแบบอย่างของแพทย์ที่ดี

2. มีมุมมองในการทำงานอย่างเป็นองค์รวมและทำงานเป็นทีม

3. มีความยืดหยุ่นและพร้อมปรับเปลี่ยนเสมอในการทำงาน

4. มีเป้าหมายในการทำงานเพื่องาน

5. มีความคิดสร้างสรรค์ สนใจเรียนรู้สิ่งใหม่เพื่อตอบสนองความต้องการของผู้รับผลงาน

6. ให้ความสำคัญกับบุคลากรทุกระดับ

7. หาโอกาสพัฒนาอย่างต่อเนื่องเพื่อความเป็นเลิศทั้งด้านวิชาการ (การเรียนการสอน การประเมินและการวิจัย) และบริการ
วัฒนธรรมองค์กร

1. มีน้ำใจในการช่วยเหลือเกื้อกูลกันในการทำงาน
2. เคารพในความคิดเห็นของผู้ร่วมงานอย่างมีเหตุผล

3. ยอมรับและปฏิบัติตามกติกาและข้อตกลงร่วมของภาควิชา
4. จำนวนและกลุ่มบุคลากร และข้อกำหนดด้านการศึกษาของแต่ละกลุ่ม 
ข้อมูลบุคลากร (ณ วันที่ 3 ธันวาคม พ.ศ. 2561)
ตารางที่ 2
	กลุ่มบุคลากร
	จำนวน
	ข้อกำหนดด้านการศึกษา

	สายวิชาการ
· อาจารย์
	27
	ระดับปริญญาเอกหรือ เทียบเท่า
ได้รับวุฒิบัตรหรืออนุมัติบัตรที่ได้รับการรับรองจากแพทยสภา

	สายสนับสนุนวิชาชีพเฉพาะ
· พยาบาล
· นักเทคนิคการแพทย์
· ผู้ช่วยพยาบาล
· พนักงานบริการฝีมือ
· เจ้าหน้าที่ช่วยงานวิจัย
	9
3

3

2
1
	ได้รับใบประกอบวิชาชีพ และ การรับรองจากองค์กรวิชาชีพ

	สายสนับสนุนทั่วไป
· การบริหาร
· การศึกษา
· การวิจัย
	5
3
1
	คุณวุฒิและทักษะเป็นไปตามข้อกำหนดของ มหาวิทยาลัยเชียงใหม่


ปัจจัยส่งเสริมให้บุคลากรทำงานเพื่อบรรลุเป้าหมายและพันธกิจขององค์กร
ตารางที่ 3
	กลุ่มบุคลากร
	องค์ประกอบสำคัญที่สร้างความผูกพัน

	สายวิชาการ
	· สนับสนุนให้มีการพัฒนาความรู้ ความสามารถ และ ทักษะที่จำเป็นต่างๆ
· สนับสนุนให้ขอตำแหน่งทางวิชาการ
· สนับสนุนให้เป็นที่รู้จัก และ ได้รับการยอมรับในวงวิชาการผ่านการเป็น วิทยากร ผู้สอน หรือ ตัวแทนในการประชุมวิชาการ การฝึกอบรม ในการประชุมทั้งใน และ ต่างประเทศ
· มีการส่งเสริมสัมพันธภาพร่วมกัน
· ดูแลเรื่องค่าตอบแทน และ สวัสดิการ
· ดูแลเรื่องความปลอดภัย

	สายสนับสนุนวิชาชีพเฉพาะ


	· สร้างสัมพันธภาพ และ การทำงานเป็นทีม
· สนับสนุนให้ได้รับการพัฒนาความรู้ ความสามารถ และ ทักษะที่จำเป็นต่างๆ
· ดูแลเรื่องค่าตอบแทน และ สวัสดิการ
· ดูแลเรื่องความปลอดภัย

	สายสนับสนุนทั่วไป
	· สร้างสัมพันธภาพ และ การทำงานเป็นทีม
· สนับสนุนให้ได้รับการพัฒนาความรู้ ความสามารถ และ ทักษะที่จำเป็นต่างๆ
· ดูแลเรื่องค่าตอบแทน และ สวัสดิการ
· ดูแลเรื่องความปลอดภัย


5. เทคโนโลยี อุปกรณ์ อาคาร และทรัพย์สินหลักที่สำคัญ 
ภาควิชาสูติศาสตร์และนรีเวชวิทยาเป็นภาควิชาที่มีความพร้อมในการเรียน การสอน ทุกระดับ โดยภาควิชาสูติศาสตร์และนรีเวชวิทยา ตั้งอยู่ที่ ชั้น 3 อาคารบุญสม มาร์ติน และ มี บางส่วนอยู่ที่ชั้น 5 อาคารศรีพัฒน์ โดยมีรายละเอียดดังนี้
อาคารบุญสม มาร์ติน เป็นที่ตั้งของ 
· สำนักงานภาควิชา
· มีห้องเรียน/ห้องประชุม 6 ห้อง ที่มีอุปกรณ์การสื่อสารครบ
· ศูนย์ฝึกทักษะ และ ห้องฝึกปฏิบัติการ 3 ห้อง
· ห้องสมุด 1 ห้อง
· จำนวนคอมพิวเตอร์ 46 เครื่องพร้อมระบบอินเตอร์เน็ต และ ระบบการเข้าถึงวารสารทั้งใน และ ต่างประเทศ 
· หุ่นจำลองทางการแพทย์ และ กำลังจัดซื้อหุ่นฝึกทักษะทางสูติกรรมที่เป็นระบบ simulator

· ระบบ Wifi ครอบคลุมพื้นที่จัดการเรียนการสอนชั้น 3 อาคารบุญสม มาร์ติน
· หน่วยบริการทางการแพทย์ที่สนับสนุนการเรียนการสอน ได้แก่ หน่วยเวชศาสตร์มารดาและทารกในครรภ์ หน่วยมะเร็งนรีเวชวิทยา หน่วยเวชการเจริญพันธุ์และวัยทอง หน่วยเวชศาสตร์เชิงกรานและศัลยกรรมซ่อมเสริม หน่วยผ่าตัดผ่านกล้องทางนรีเวช หน่วยพันธุศาสตร์ ห้องปฏิบัติการธาลัสซีเมีย และ คลินิกนมแม่ 
6. กฎระเบียบ/กฎหมาย/มาตรฐานบังคับที่สำคัญ 
ตารางที่ 4
	พันธกิจ
	ระเบียบและข้อบังคับที่สำคัญ

	การศึกษา
	EdPEX
สมศ สกอ มคอ (กรอบมาตรฐานคุณวุฒิอุดมศึกษา)

ระเบียบและข้อบังคับราชวิทยาลัยสูตินรีแพทย์แห่งประเทศไทย
ระเบียบและข้อบังคับแพทยสภา

	การบริการวิชาการ
	กฎหมายวิชาชีพเวชปฏิบัติ
สิทธิและหน้าที่ผู้มารับบริการทางการแพทย์
ระเบียบข้อบังคับของทาง โรงพยาบาล
ข้อกำหนดองค์กรแพทย์
ระเบียบปฏิบัติการเรียน การสอน ของผู้เข้ารับการฝึกอบรม
มาตรฐานการรับรองคุณภาพ สถานพยาบาล (HA)

	การวิจัย
	มาตรฐานจริยธรรมการวิจัยในคน โดยคณะกรรมการจริยธรรมการวิจัยในคน คณะแพทยศาสตร์ มหาวิทยาลัยเชียงใหม่ ซึ่งได้รับการรับรองมาตรฐานระดับสากล (SIDCER-FERCAP) 

	การบริหารการเงิน 

	ระเบียบการเงินและพัสดุ มหาวิทยาลัยเชียงใหม่

ระเบียบสำนักนายกรัฐมนตรี 

	สิ่งแวดล้อม 
	พระราชบัญญัติส่งเสริมและรักษาสุขภาพสิ่งแวดล้อมแห่งชาติ
ข้อกำหนดและระเบียบปฏิบัติด้านความปลอดภัยและอาชีวอนามัย รพ.มหาราชนครเชียงใหม่


7. โครงสร้างองค์กรและกลไกการกำกับดูแลองค์กร
โครงสร้างภาควิชาสูติศาสตร์และนรีเวชวิทยา

กลไกการกำกับดูแลองค์กร ผ่านการประชุมเพื่อการสื่อสารและติดตามงานในภาควิชาฯ ได้แก่
ตารางที่ 5
	การประชุม
	ผู้เข้าร่วมประชุม
	จุดมุ่งหมาย/ความคาดหวัง

	ประชุมภาควิชา
สัปดาห์ที่ 3 

เวลา 14:30-16:30 น
	อาจารย์ในภาควิชา
	แจ้งเรื่องจากที่ประชุมคณะฯ
แจ้งเรื่องต่างที่เกี่ยวข้องกับภาควิชาฯ
หารือปัญหาต่างๆ พร้อมหาแนวทางแก้ไข


	ประชุมคณะกรรมการบริหารภาคฯ เดือนละ 1-2 ครั้ง
	กรรมการบริหาร
	หารือปัญหาต่างๆพร้อมหาแนวทางแก้ไขเพื่อนำเสนอภาควิชาฯ

	Clinical Lead Team (CLT) เดือนละ 1 ครั้ง
	คณะกรรมการ CLT
	หารือปัญหาต่างๆพร้อมหาแนวทางแก้ไขเพื่อนำเสนอภาควิชาฯและโรงพยาบาล

	Resident corner ทุก 2 เดือน
	คณะกรรมการดูแลแพทย์ประจำบ้าน
	หารือปัญหาต่างๆพร้อมหาแนวทางแก้ไขเพื่อนำเสนอภาควิชาฯ

	ประชุมหน่วยต่างๆ เดือนละ 1 ครั้ง
	อาจารย์ของแต่ละหน่วย
	หารือปัญหาต่างๆพร้อมหาแนวทางแก้ไข


8. กลุ่มนักศึกษา ลูกค้าสำคัญ กลุ่มตลาดและผู้มีส่วนได้ส่วนเสีย 
ภาควิชาแบ่งกลุ่มลูกค้าและผู้มีส่วนได้ส่วนเสียตามพันธกิจดังตารางที่แสดงนี้
ตารางที่ 6
	พันธกิจด้าน
	ผู้มีส่วนได้ส่วนเสียหลัก
	ผู้มีส่วนได้ส่วนเสียอื่นๆ

	การศึกษา
	นักศึกษาแพทย์  แพทย์ประจำบ้าน  และแพทย์ประจำบ้านต่อยอด คณะกรรมการฝึกอบรมฯ คณะกรรมการบริหารโรงพยาบาล กระทรวงสาธารณสุขและหน่วยสุขภาพอื่นๆ ราชวิทยาลัยสูตินรีแพทย์แห่งประเทศไทย
	แพทย์สาขาวิชาชีพอื่นๆ ผู้ป่วยและบุคคลสาธารณทั่วไป หน่วยประกันสุขภาพ/ประกันชีวิต/สวัสดิการของรัฐบาล สถาบันการศึกษาและมหาวิทยาลัย

	บริการวิชาการ
	แพทย์ทั่วไป สูติแพทย์ แพทย์ผู้เชี่ยวชาญด้านสาขาต่างๆ ประชาชน องค์กรวิชาชีพ
	โรงพยาบาลและประชาชนผู้เกี่ยวข้องกับแพทย์เหล่านั้น

	บริการวิชาชีพ
	ผู้ป่วยทางสูตินรีเวช ทั้งที่ไม่ซับซ้อนและซับซ้อน
	ญาติ โรงพยาบาลที่ส่งต่อ กระทรวงสาธารณสุข สปสช.

	วิจัย
	คณาจารย์ต่างๆ แพทย์ประจำบ้านและแพทย์ต่อยอด องค์กร สถาบันที่ใช้ผลงานวิจัย แหล่งทุนวิจัย
	แหล่งทุนต่างๆ     มหาวิทยาลัยเชียงใหม่


เมื่อแยกตามพันธกิจในการระบุถึงความต้องการและความคาดหวังมีดังนี้
พันธกิจด้านการศึกษา
ตารางที่ 7
	ผู้รับบริการและผู้มีส่วนได้ส่วนเสีย
	ความต้องการ / ความคาดหวัง

	นักศึกษาแพทย์
แพทย์ประจำบ้าน และ
แพทย์ประจำบ้านต่อยอด(fellow)


	*  หลักสูตรการเรียนการสอนที่ได้มาตรฐานและตอบสนองความต้องการของสังคม
*  การจัดการเรียนการสอนที่มีคุณภาพมาตรฐาน
*  การมีสิ่งแวดล้อมและบรรยากาศการเรียนการสอนที่ดี
*  การมีผู้ป่วยจำนวนพอเพียงต่อการเรียนรู้

*  การมีอุปกรณ์การเรียนการสอนที่มีคุณภาพมาตรฐานและ    เพียงพอ

*  บัณฑิตแพทย์ และแพทย์เฉพาะทาง ที่มีความรู้ ความสามารถ คุณธรรม และจริยธรรม

	ผู้ปกครองของนักศึกษา
	*  นักศึกษาจบการศึกษาอย่างมีความรู้คู่คุณธรรม
*  มีอาชีพการงานที่มั่นคง

	โรงพยาบาลที่แพทย์ประจำบ้านและแพทย์ต่อยอดไปปฏิบัติงาน
	*  แพทย์ที่มีความรู้ความสามารถและความรับผิดชอบ
*  แพทย์ที่มีคุณธรรม จริยธรรม และมีมนุษยสัมพันธ์ดี

	ราชวิทยาลัยสูตินรีแพทย์
แห่งประเทศไทย
	*  กำหนดหลักสูตรการฝึกอบรมที่มาตรฐานและทันสมัย
*  สถาบันผ่านการรับรองการฝึกอบรมทุก 5 ปี
*  ช่วยประสานและดำเนินงานด้านต่างๆของราชวิทยาลัยฯ


พันธกิจด้านวิจัย
ตารางที่ 8
	ผู้รับบริการและผู้มีส่วนได้ส่วนเสีย
	ความต้องการ / ความคาดหวัง

	อาจารย์ในภาควิชาฯ
แพทย์ประจำบ้าน และ
แพทย์ประจำบ้านต่อยอด (fellow)
	*  มีอาจารย์ที่มีความรู้ความสามารถในการทำวิจัย
*  ผลงานวิจัยที่มีคุณภาพได้รับการตีพิมพ์ในวารสารทางการแพทย์ที่อยู่ใน Index Medicus และ impact factor สูง

*  สร้างองค์ความรู้ใหม่ทางสูตินรีเวช
*  มีแหล่งเงินทุนสนับสนุนการทำวิจัยที่เพียงพอ

	คณะแพทยศาสตร์และ
สถาบันที่ให้ทุนวิจัย
	*  มีการทำวิจัยที่ได้ผลสัมฤทธิ์ที่ดี ตรงตามเวลา
*  ผลงานวิจัยตีพิมพ์ได้

	ภาควิชาอื่นในคณะแพทยศาสตร์ มช.
ภาควิชาสูติศาสตร์และนรีเวชวิทยา 
สถาบันต่าง ๆ ในประเทศ
สถาบันการศึกษาในต่างประเทศ
	*  ร่วมทำวิจัยสหสาขาและสหสถาบัน (multidisciplinary) 

*  มีผลงานวิจัยที่มีคุณภาพ ได้รับการตีพิมพ์


พันธกิจด้านบริการวิชาการ
ตารางที่ 9
	ผู้รับบริการและผู้มีส่วนได้ส่วนเสีย
	ความต้องการ / ความคาดหวัง

	ราชวิทยาลัยสูตินรีแพทย์แห่งประเทศไทย
คณะต่าง ๆ ในด้านวิทยาศาสตร์สุขภาพ
โรงพยาบาลและสถาบันสุขภาพ

สมาคมวิชาชีพทางการแพทย์ทั้งในประเทศและต่างประเทศ
	*  อาจารย์ในภาควิชาฯ รับเชิญเป็นวิทยากรในการประชุมวิชาการ
*  อาจารย์ในภาควิชาฯ รับเชิญเป็นอาจารย์พิเศษของสถาบันต่าง ๆ 
*  ภาควิชาฯ สามารถจัดอบรม/ประชุมวิชาการให้แก่บุคลากรทางการแพทย์อย่างสม่ำเสมอ
*  สามารถจัดการประชุมให้ความรู้ทางด้านสูตินรีเวชแก่ประชาชน
*  อาจารย์ในภาควิชาฯ เป็นกรรมการ อนุกรรมการ ผู้ทรงคุณวุฒิและที่ปรึกษา ในราชวิทยาลัยฯ หน่วยงานราชการ และสมาคมทางสูตินรีเวช

	สูตินรีแพทย์
	*  ได้รับทราบความรู้ทางสูตินรีเวชที่ทันสมัย และ evidence-based

*   เป็นที่ปรึกษาทางวิชาการได้เมื่อต้องการที่พึ่งพิง

	ประชาชน
	*  การเข้าถึงบริการวิชาการของภาควิชาฯ
*  มีความรู้ที่จะดูแลสุขภาพทางด้านสูตินรีเวชได้ถูกต้อง 


พันธกิจด้านการบริการวิชาชีพ
ตารางที่ 10
	ผู้รับบริการและผู้มีส่วนได้ส่วนเสีย
	ความต้องการ / ความคาดหวัง

	ผู้ป่วย
ญาติผู้ป่วย
โรงพยาบาลมหาราชนครเชียงใหม่
โรงพยาบาลที่ส่งต่อผู้ป่วย
	*  การบริการทางสูตินรีเวชที่มีคุณภาพมาตรฐาน และปลอดภัย

*  ประทับใจในการบริการ
*  การบริการที่สะดวกและรวดเร็ว
*  ค่าบริการที่เหมาะสมและเป็นธรรม
*  การบริการในระดับตติยภูมิ ที่ต้องอาศัยผู้เชี่ยวชาญพิเศษ


9. ผู้ส่งมอบหลัก (Suppliers Partners) และ Collaborators ที่สำคัญของภาควิชา และบทบาทที่เกี่ยวข้องในพันธกิจต่างๆ และความต้องการ/ความคาดหวังของภาควิชาต่อกลุ่มเหล่านี้
ตารางที่ 11
	Supplier Partners และ Collaborators 
	ประเด็นที่เกี่ยวข้องกับภาควิชา
	พันธกิจด้าน
	บทบาทที่สำคัญ
	ความต้องการ / ความคาดหวังของภาควิชา

	ผู้ส่งมอบ (suppliers)

ภาควิชาทาง preclinic


	ในฐานะเจ้าของกระบวนวิชาของภาควิชา
	การศึกษา
	จัดการเรียนการสอนวิชาพื้นฐานทางการแพทย์
	# เตรียมความพร้อมของนักศึกษาแพทย์ในการเรียนต่อระดับ clinic มาอย่างดี
# มีการประสานงานระหว่างภาควิชาในระดับ pre- clinic และ clinic ในส่วนของเนื้อหาบางอย่างเพื่อประโยชน์สูงสุดของผู้เรียน

	แพทยสภา
	เจ้าของกระบวนการฝึกอบรม
	การศึกษา
	ผู้อนุมัติและรับรองหลักสูตร/จำนวนแพทย์ประจำบ้านและแพทย์ต่อยอดที่จะมาฝึกอบรมในสถาบันต่าง ๆ
	# รับรองกระบวนการฝึกอบรม/อนุมัติจำนวนที่จะฝึกอบรมได้และจัดสรรตำแหน่งแพทย์ประจำบ้านและแพทย์ต่อยอดมาอย่างเพียงพอ


	โรงพยาบาลมหาราชนครเชียงใหม่
	เจ้าของกระบวนการฝึกอบรม
	การศึกษา
การบริการวิชาชีพ
	ดูแลเรื่องตำแหน่ง
แพทย์ใช้ทุน
จัดระบบบริการ
	# จัดสรรตำแหน่งแพทย์ใช้ทุนมาอย่างเพียงพอ
# ให้อำนาจการตัดสินใจกับภาควิชา

	กระทรวงสาธารณสุข
	เจ้าของกระบวนการฝึกอบรม
	การศึกษา
การบริการวิชาการ
การบริการวิชาชีพ
	ดูแลเรื่องตำแหน่งสูตินรีแพทย์ที่จัดสรรให้รพ.ในสังกัดกระทรวงสาธารณสุข
	# จัดสรรตำแหน่งสูตินรีแพทย์อย่างเพียงพอ
# จัดระบบการส่งต่อผู้ป่วยอย่างเหมาะสม 

	พันธมิตร (Partners)

ศูนย์แพทย์ (หน่วยสูติกรรม)โรงพยาบาลลำปางและโรงพยาบาลเชียงรายประชานุเคราะห์
	ในฐานะเจ้าของกระบวนวิชาของภาควิชา
	การศึกษา
	ดูแลนักศึกษาแพทย์ที่เป็นแพทย์ชนบท
	# มีความร่วมมือที่ดีในการร่วมผลิตบัณฑิตแพทย์(ร่วมสอน ร่วมประเมิน ร่วมพัฒนา)

	ราชวิทยาลัยสูติฯ
	เจ้าของกระบวนการฝึกอบรม
	การศึกษา
	ดูแลเรื่องหลักสูตร การจัดอบรมวิชาการ การประเมิน แพทย์ประจำบ้าน
	# มีการจัดอบรมที่เป็นประโยชน์กับแพทย์ประจำบ้าน และเข้าถึงแพทย์ประจำบ้านที่อยู่ต่างจังหวัด เช่น พัฒนาการประชุมโดยใช้ teleconference

# มีการจัดการประเมินแพทย์ประจำบ้านทีดีและสามารถนำข้อมูลกลับมาปรับปรุงได้


	คู่ความร่วมมือ (collaborators)

โรงพยาบาลสมทบ
	เจ้าของกระบวนการฝึกอบรม
	การศึกษา
	ดูแลแพทย์ประจำบ้าน และ นักศึกษาแพทย์ปี 6
	# มีความร่วมมือที่ดีระหว่างภาควิชาฯ กับรพ.สมทบในการจัด การเรียนการสอนทั้งด้านทฤษฎี และปฏิบัติอย่างดีแก่นักศึกษาแพทย์ และ แพทย์ประจำบ้าน

	สถาบันวิจัย สถาบันวิชาการอื่น ๆ ทั้งในและต่างประเทศ
	ทุนการวิจัย
ผลงานการวิจัย

	การวิจัย
	ดูแล ให้ความรู้ และสนับสนุนแหล่งทุนในการทำวิจัย
	# มีความร่วมมือที่ดีระหว่างสถาบันดังกล่าว ภาควิชาฯ ในการสนับสนุนทุนวิจัย ตลอดจนพัฒนางานวิจัยของอาจารย์ให้ก้าวสู่ระดับสากลมากยิ่งขึ้น


10. การแข่งขันในปัจจุบัน
สภาพแวดล้อมด้านการแข่งขัน
ลำดับที่ของการแข่งขันเมื่อเปรียบเทียบกับสถาบันอื่น
พันธกิจด้านการศึกษา
ในปัจจุบันภาควิชาสูติศาสตร์และนรีเวชวิทยา มหาวิทยาลัยเชียงใหม่ มีการเรียนการสอนในหลักสูตรแพทยศาสตร์ ที่ใกล้เคียงกับคณะแพทยศาสตร์แห่งอื่นๆ ซึ่งหลักสูตรแพทยศาสตร์ทั้งหมดอยู่ภายใต้การดูแลของคณะแพทย์และภาควิชาฯ เป็นส่วนหนึ่งของการจัดการเรียนการสอน ดังนั้นหากจะเปรียบเทียบในเฉพาะส่วนย่อยที่เกี่ยวข้องกับภาควิชาโดยตรง  เช่น  กระบวนวิชาหรือเนื้อหาต่างๆ อาจต้องประเมินจากผลการสอบประมวลความรู้ของแพทยสภา(ศรว.) ในเนื้อหาเฉพาะส่วนที่เกี่ยวข้องกับทางสูติศาสตร์และนรีเวชกรรม ซึ่งในปัจจุบันทางคณะฯ ได้ส่งต่อมายังภาควิชา แต่เนื่องจากยังเป็นส่วนที่เปรียบเทียบเฉพาะส่วนของนักศึกษาของเราเองในแต่ละปี อย่างไรก็ตามในส่วนนี้แม้ว่าไม่สามารถเปรียบเทียบกับที่อื่นได้แต่ก็ได้ใช้ประโยชน์จากข้อมูลเหล่านี้ในการปรับปรุง ในขณะนี้จึงยังไม่มีข้อมูลในส่วนของการเปรียบเทียบกับสถาบันอื่น
ในส่วนของการเรียนการสอนในระดับประกาศนียบัตรชั้นสูงนั้น  ที่ผ่านมาถ้าเปรียบเทียบการสอบเพื่อวุฒิบัตรความรู้ความชำนาญการประกอบวิชาชีพเวชกรรมทางด้านสูติศาสตร์และนรีเวชวิทยา   ที่ขึ้นตรงกับราชวิทยาลัยสูตินรีแพทย์แห่งประเทศไทยและแพทยสภานั้น   แพทย์ใช้ทุนและแพทย์ประจำบ้านของมหาวิทยาลัยเชียงใหม่  สามารถสอบวุฒิบัตรผ่านได้ร้อยละ 100   แต่ในการเปรียบเทียบผลคะแนนสอบระหว่างสถาบัน   ทางราชวิทยาลัยสูตินรีแพทย์ฯไม่มีนโยบายที่จะเปิดเผยลำดับคะแนนของแพทย์ผู้เข้าสอบ จึงไม่สามารถนำมาเปรียบเทียบได้
อย่างไรก็ตามการเปรียบเทียบอีกลักษณะหนึ่งคือดูจากการสมัครเข้าเรียนต่อของแพทย์ประจำบ้านสาขาสูติศาสตร์และนรีเวชวิทยาว่าเต็มตามจำนวนหรือไม่นั้น แม้ว่าปัจจัยการเลือกจะมีหลายอย่างแต่ก็อาจจะนำมาใช้ประกอบการพิจารณาลำดับการแข่งขันได้ ในรอบปีที่ผ่านมาจำนวนผู้ที่สมัครเข้าเรียนต่อเป็นแพทย์ผู้เชี่ยวชาญสาขานี้รวมทั้งแพทย์ต่อยอดที่ภาควิชามีจำนวนมากเกินจำนวนที่รับได้ทั้งสิ้น  
พันธกิจด้านการบริการวิชาชีพและวิชาการ
ในส่วนของการบริการวิชาชีพ กำลังจะจัดการดำเนินการเพื่อเปรียบเทียบผลการดำเนินงานกับสถาบันชั้นนำอื่นๆในประเทศ และในระดับสากล โดยใช้เปรียบเทียบผลการรักษารวมทั้งสังเกตจากการที่อาจารย์ประจำสาขาได้รับเชิญเป็นวิทยากรอย่างต่อเนื่อง ส่วนบริการวิชาการยังไม่ได้มีการเปรียบเทียบลำดับกับสถาบันอื่นๆ ในพันธกิจด้านวิชาชีพนี้เมื่อวิเคราะห์ในรายละเอียด ผลการดูแลและรักษาของทางภาควิชาอยู่ในลำดับต้นๆของประเทศ หลายอย่างถือว่าเป็นผู้ชี้นำระดับชาติและนานาชาติเช่น การควบคุมและป้องกันโรคธาลัสซีเมีย การวินิจฉัยก่อนการฝังตัว การผ่าตัดมะเร็งปากมดลูก การให้วัคซีนป้องกันมะเร็งปากมดลูกเป็นต้น

พันธกิจด้านการวิจัย  
ภาควิชาฯ มีผลงานวิจัยจำนวนมาก  และเมื่อเทียบกับภาควิชาฯ อื่น ๆ ในคณะแพทยศาสตร์  ภาควิชาอยู่ในลำดับที่สอง โดยพิจารณาจากผลงานตีพิมพ์ แม้ว่าไม่มีข้อมูลของสถาบันอื่นในคู่เทียบระดับภาควิชาเดียวกันต่างสถาบัน แต่ก็มั่นใจว่าผลลัพธ์ด้านนี้ยังค่อนข้างดี ในอนาคตจะพยายามหาข้อมูลเพื่อเปรียบเทียบกับสถาบันอื่นๆต่อไป ถ้าเปรียบเทียบข้อมูลการนำเสนอผลงานวิชาการในการประชุมวิชาการประจำปีของราชวิทยาลัยสูตินรีแพทย์แห่งประเทศไทยซึ่งถือว่าเป็นการประชุมใหญ่ประจำปีของสูตินรีแพทย์ของประเทศไทย ผลงานของภาควิชาจะมีจำนวนมากที่สุดในประเทศเมื่อเทียบกับสถาบันอื่นๆ เฉพาะการนำเสนอผลงานด้วยวาจา 
พันธกิจด้านการทำนุบำรุงศิลปวัฒนธรรม
ไม่มีการเปรียบเทียบ
ปัจจัยหลักที่ทำให้ภาควิชาประสบความสำเร็จ
ภาควิชาฯ มีข้อได้เปรียบในการที่มีบุคลากรที่สั่งสมความเชี่ยวชาญและความชำนาญเฉพาะด้านเป็นจำนวนมาก มีการบริหารจัดการโดยอดีตผู้บริหารภาควิชาและคณาจารย์ดีมาอย่างต่อเนื่อง รวมถึงมีแหล่งสนับสนุนด้านอุปกรณ์และเครื่องมือที่ทันสมัย รวมทั้งเนื่องจากโรงพยาบาลมหาราชนครเชียงใหม่เป็นโรงพยาบาลระดับตติยภูมิในภูมิภาค จึงต้องรับผู้ป่วยส่งต่อมาจากโรงพยาบาลรอบนอกทั้งหมด จึงส่งผลต่อเนื่องให้มีแหล่งการเรียนรู้ได้แก่ ผู้ป่วยซับซ้อนจำนวนมาก และมีความหลากหลาย     จึงทำให้มีการเรียนรู้ การทำหัตถการและการผ่าตัดต่าง ๆ ในปริมาณที่เพียงพอต่อการเรียนการสอน และมีเทคนิคที่ก้าวหน้าอย่างมากไม่ว่าจะเป็นหัตถการด้านการวินิจฉัยก่อนคลอด   การผ่าตัดผู้ป่วยมะเร็งทางนรีเวช   การให้บริการด้านเทคโนโลยีช่วยการเจริญพันธุ์ การผ่าตัดผ่านกล้อง การผ่าตัดอุ้งเชิงกราน เป็นต้น  ทำให้บุคลากรทางการแพทย์ของภาควิชาฯ เป็นที่ยอมรับทั้งระดับในประเทศและระดับนานาชาติ   ซึ่งประเมินได้จากการนำเสนอผลงาน การเป็นวิทยากร การได้รับเลือกให้เป็นกรรมการวิชาการในงานประชุมต่าง ๆ   ทั้งในประเทศและต่างประเทศ 
นอกจากนี้ในปัจจุบันได้มีการนำแนวคิดเรื่องการจัดการใหม่ๆเข้ามาช่วยส่งเสริมเช่นแนวทาง TQA  แม้ว่าจะอยู่ในช่วงแรกๆและเป็นเรื่องที่ต้องทำความเข้าใจอย่างมาก ทางภาควิชามีอาจารย์ที่สนใจเรื่องบริหารจัดการเหล่านี้อยู่หลายท่าน บางท่านได้รับการยอมรับถึงระดับการเป็นผู้ตรวจประเมินของสถาบันเพิ่มผลผลิตแห่งชาติ ทำให้มั่นใจได้ระดับหนึ่งว่าน่าจะนำพาให้ภาควิชาสูติศาสตร์และนรีเวชวิทยา เชียงใหม่มีความก้าวหน้า อีกทั้งมีคณาจารย์ที่มีความรู้ความสามารถในด้านการจัดการศึกษา(แพทยศาสตรศึกษา)หลายท่าน น่าจะเป็นปัจจัยที่ทำให้ภาควิชาประสบความสำเร็จมากยิ่งขึ้นและครอบคลุมทุกพันธกิจของภาควิชา
แหล่งข้อมูลเชิงเปรียบเทียบและเชิงแข่งขันที่สำคัญ
การเปรียบเทียบเพื่อการแข่งขัน ในด้านการเรียนการสอนของภาควิชาสูติศาสตร์และนรีเวชวิทยานั้น จะต้องเปรียบเทียบกับโรงพยาบาลของคณะแพทยศาสตร์ของมหาวิทยาลัยอื่น ๆ เช่น มหาวิทยาลัยมหิดล มหาวิทยาลัยขอนแก่น มหาวิทยาลัยสงขลานครินทร์ และจุฬาลงกรณ์มหาวิทยาลัย เป็นต้น ซึ่งอาจพิจารณาจากผลการจัดอันดับในการประเมินศักยภาพในด้านการเรียนการสอน หรือประเมินจากคะแนนการสอบของนักศึกษาทั่วประเทศ ที่จัดสอบโดยศูนย์ประเมินและรับรองความรู้ความสามารถในการประกอบวิชาชีพเวชกรรม ซึ่งต้องนำมาคัดแยกและวิเคราะห์เฉพาะในส่วนเนื้อหา  ของภาควิชาสูติศาสตร์และนรีเวชวิทยา ในขณะนี้จึงยังไม่มีข้อมูลในส่วนนี้ ส่วนด้านบริการวิชาชีพอาจเปรียบเทียบโดยข้อมูลของ UHOSNET ส่วนข้อมูลเปรียบเทียบการวิจัยภาควิชาฯเทียบกับภาพรวมคณะฯ ภาพรวมมหาวิทยาลัย และในอนาคตจะหาข้อมูลเปรียบเทียบกับสถาบันอื่นๆต่อไป
11. ความท้าทายเชิงกลยุทธ์
ความท้าทายเชิงกลยุทธ์ และความได้เปรียบเชิงกลยุทธ์ที่สำคัญต่อความยั่งยืนในแต่ละพันธกิจ แสดงในตาราง
ตารางแสดงความท้าทายเชิงกลยุทธ์
ตารางที่ 12
	ด้าน
	สถานการณ์
	ความท้าทายเชิงกลยุทธ์

	· การผลิตบัณฑิตแพทย์ 

· การผลิตแพทย์เฉพาะทาง
	· จำนวนผู้ป่วยทางสูติกรรมทั่วไปลดลง
· ประเด็นความต้องการของผู้รับบริการที่เพิ่มมากขึ้นซึ่งมีผลต่อเนื้อหาในการฝึกอบรม
· มีการฟ้องร้อง/ร้องเรียนสูงขึ้น
· จำนวนนักศึกษาแพทย์เพิ่มมากขึ้น
· มีผู้ป่วยปฏิเสธการตรวจรักษากับนักศึกษาแพทย์มากขึ้น
· การที่โรงพยาบาลเป็น tertiary care ทำให้ขาดแคลนผู้ป่วยเป็นโรคที่พบทั่วไปสำหรับใช้ในด้านการเรียนการสอนของบัณฑิตแพทย์   แต่มีผู้ป่วยที่เป็นโรคซับซ้อนที่ถูกส่งมารับการรักษาต่อมากขึ้น
	· กระบวนการเพิ่มพูนทักษะเช่นแหล่งฝึกปฏิบัติ การใช้เทคโนโลยีทางการศึกษา การฝึกทักษะ ฝึกฝนเพิ่มเติม
· กระบวนการจัดการที่มีประสิทธิภาพเพื่อให้ผู้ป่วยได้รับความปลอดภัย คุณภาพการดูแลที่ดีและยังสามารถเป็นผู้ที่ช่วยให้นักศึกษามีทักษะเพิ่มได้ด้วย
· กระบวนการจัดการต่อการเปลี่ยนแปลงเหล่านี้ให้ทันท่วงที เช่น 2-3 ปีที่แล้วมีผู้สมัครเรียนต่อทางด้านนี้น้อยมากทั้งประเทศ แต่ปัจจุบันมีมากเกินกำลังรับได้ ด้วยปัจจัยภายนอกที่มีผลต่อการเปลี่ยนแปลง
· การปรับปรุงหลักสูตรแพทยศาสตร์บัณฑิตในส่วนที่ภาควิชาเกี่ยวข้องและต้องเชื่อมโยงกับภาพรวมของหลักสูตรทั้งหมด
· การปรับปรุงวิธีการสอนเพื่อตอบสนองกับภาระงานด้านอื่นๆที่มากขึ้น จำนวนนักศึกษาที่เพิ่มขึ้น เนื้อหาที่ซับซ้อนมากขึ้น ในคุณภาพที่ดีขึ้น

	· การวิจัย
	· อาจารย์มีภาระงานหลายด้านทำให้มีเวลาสำหรับทำวิจัยน้อย  มีผู้ช่วยวิจัยน้อย
	· หาอัตรากำลังที่จะช่วยผ่อนปรนงานบางด้านแก่อาจารย์

	· การบริการ
	· ผู้ป่วยที่รับการส่งต่อมีความรุนแรงมากขึ้นและโรคที่ซับซ้อนมากขึ้น
· มีการฟ้องร้อง/ร้องเรียนสูงขึ้น
	· กระบวนการจัดการที่มีประสิทธิภาพเพื่อให้ผู้ป่วยได้รับความปลอดภัย คุณภาพการดูแลที่ดีและยังสามารถเป็นผู้ที่ช่วยให้แพทย์ที่มาเรียนมีทักษะเพิ่มได้ด้วย
· หากระบวนการเพิ่มพูนทักษะเช่นแหล่งฝึกปฏิบัติ การใช้เครื่องมือฝึกทักษะ ฝึกฝนเพิ่มเติม รวมทั้งทักษะการตัดสินใจ
· พัฒนากลไกการป้องกันความเสี่ยงทั้งเชิงรับและเชิงรุก วิเคราะห์โดยใช้ RCA และ FMEA ให้แพทย์เกิดการเรียนรู้ผ่านประสบการณ์ดังกล่าว


ตารางแสดงความได้เปรียบเชิงกลยุทธ์
ตารางที่ 13
	ด้าน
	ความได้เปรียบเชิงกลยุทธ์

	· การผลิตบัณฑิตแพทย์
	· มีคณาจารย์หลายท่านที่มีความรู้ ความสามารถทั้งในเนื้อหาและในกระบวนการถ่ายทอดวิชาความรู้ และ ประสบการณ์แก่นักศึกษาแพทย์ 
· มีอาจารย์ที่มีความรู้ด้านแพทยศาสตร์ศึกษาลึกซึ้งหลายท่าน
· มีอาจารย์ที่ทุ่มเทให้กับการเรียน การสอน ในจำนวนมาก 
· มีอาจารย์ที่เป็นแบบอย่างที่ดีในการดำรงตนในวิชาชีพ(หมอ+ครู)อย่างเหมาะสม
· มีระบบที่วางไว้อย่างดีและมีกระบวนการปรับปรุงต่อเนื่อง

	· การผลิตแพทย์เฉพาะทาง
	· มีคณาจารย์ที่มีความรู้ ความสามารถในการถ่ายทอดวิชาความรู้ ทักษะและ ประสบการณ์ แก่แพทย์หลายท่าน 

· จัดให้มีการประชุมทางวิชาการอย่างสม่ำเสมอทั้งในและนอกเวลาราชการ 
· มีอาจารย์ที่เป็นแบบอย่างที่ดีในการดำรงตนในวิชาชีพ(หมอ+ครู)อย่างเหมาะสม

	· ผลงานทางการแพทย์ 
     การบริการวิชาชีพ
	· มีคณาจารย์ที่มีความสามารถซึ่งจะพัฒนาผลงานทางการแพทย์ให้ดียิ่งๆ ขึ้นได้
· มีคณาจารย์  แพทย์ต่อยอด และ แพทย์ประจำบ้านที่มีความสามารถและความเชี่ยวชาญ
· อาจารย์มีใจรักในการให้บริการทางสาธารณสุขมีความพร้อมของบุคลากรในทุกสายวิชาชีพ อุปกรณ์และสถานที่

	· การวิจัย
	· มีคณาจารย์ที่สนใจและมีความรู้ในการทำวิจัยอยู่มาก (mentor)

· บรรยากาศการทำวิจัยที่ดีในภาควิชาที่วางรากฐานมานาน
· มีระบบในการส่งเสริมการทำวิจัยในภาควิชามานาน
· มีแหล่งเงินทุนสนับสนุนหลายแห่ง ได้รับความไว้วางใจจากแหล่งทุนมาก เช่นมีอาจารย์ที่ได้รับทุนเมธีวิจัยอาวุโส 2 รอบ รับทุน สกว.อย่างต่อเนื่อง


12. ระบบการปรับปรุงผลการดำเนินการ
การประเมินผลการดำเนินการของภาควิชาฯ นั้นมี 2 ระดับ  ระดับเป็นทางการภาควิชาฯ ได้รับการตรวจประเมินทั้งจากทางมหาวิทยาลัยและหน่วยงานภายนอกปีละครั้ง ตามระบบการประกันคุณภาพการศึกษา (ในส่วนของการดำเนินการด้านการศึกษารวมงานด้านการวิจัย) และตามมาตรฐานของสถาบันรับรองคุณภาพสถานพยาบาล(องค์การมหาชน) ในส่วนของการดำเนินการด้านการรักษาพยาบาล   ส่วนในระดับที่ทางภาควิชาได้ใช้เป็นแนวทางในการปรับปรุงผลการดำเนินการอย่างต่อเนื่อง คือใช้หลักการของ PDCA ตลอดมาในทุกกิจกรรมของภาควิชาช่วงการปรับปรุงมีวงรอบแตกต่างกันตามความจำเป็นและความเหมาะสม รวมทั้งการใช้กลไกของ empowerment ให้แต่ละกลุ่มที่ได้รับมอบหมายเป็นผู้ดูแลกระบวนการปรับปรุงและตัดสินใจยกเว้นในบางกรณีที่ต้องนำเข้าปรึกษาที่ระดับที่ประชุมภาควิชานอกเหนือจากนั้นจะแจ้งการปรับปรุงที่กำหนดโดยกลุ่มผู้รับผิดชอบ เช่นการได้ข้อมูลสรุปจากการสัมมนาภาควิชา ข้อเสนอแนะจากนักศึกษาในทุกระดับรวมทั้งการประเมินผลจากนักศึกษาทุกระดับทั้งแบบเป็นทางการและไม่เป็นทางการ ซึ่งทางภาควิชาฯ ได้นำผลการประเมินแจ้งให้หน่วยงานและบุคลากรโดยเฉพาะกลุ่มผู้รับผิดชอบที่ได้รับมอบหมายได้รับทราบ หาแนวทางปรับปรุงแก้ไขและติดตามประเมินผลอย่างต่อเนื่องผ่านกระบวนการหลายอย่างเช่นการประชุมกลุ่มดูแลการเรียนการสอนที่เกี่ยวข้องกับการดูแลผู้ป่วยเช่นในระดับ postgraduate กลุ่มทีมนำทางคลินิก (clinical lead team: CLT) หรือโดยอาศัยการประชุมภาควิชาฯ  และการสัมมนาภาควิชาฯ 
ในด้านการดูแลรักษาผู้ป่วย มีการดำเนินการติดตามผลลัพธ์และตัวชี้วัดในการดำเนินงานอย่างต่อเนื่องทุก 2-3 เดือน และได้จัดประชุมร่วมกับงานการพยาบาลสูติฯ และการพยาบาลผู้ป่วยนอกที่เกี่ยวข้องกับภาควิชาได้แก่ OPD 3 OPD 4 โดยการใช้เครื่องมือคุณภาพต่างๆเช่นการตามรอย (Tracer method)  การทำ RCA การทบทวนต่างๆ การพัฒนาและปรับปรุง CPG และมีข้อแนะนำให้ได้รับการปรับปรุง สำหรับคุณภาพในการดูแลในระดับแพทย์ประจำบ้านผู้มีส่วนเกี่ยวข้องในการดูแลผู้ป่วยมากที่สุด ใช้การทบทวนผู้ป่วยรายวันในตอนเช้าทุกวันราชการ 7.00-8.00 น. ซึ่งเป็นการผสมผสานทั้งพันธกิจด้านบริการและการเรียนการสอนในทุกระดับได้แก่แพทย์ประจำบ้านและนักศึกษาแพทย์ชั้นปีที่ 5 และ 6  ส่วนในภาพรวมเมื่อมีปัญหาจะนำเข้าสู่การทบทวนในที่ประชุมภาควิชา เพื่อหาแนวทางแก้ไขปรับปรุงเช่นในรอบหลายปีที่ผ่านมามีกลุ่มผู้ป่วยที่ยังมีคุณภาพการดูแลไม่ได้ตามเป้าหมาย ทางภาควิชาฯได้มีการประชุมและกำหนดให้มีคณะทำงานเพื่อพิจารณาปรับปรุงกระบวนการดูแลผู้ป่วยในภาพรวมซึ่งจะเกี่ยวข้องกับการฝึกอบรมแพทย์เฉพาะทางของภาควิชาด้วย 

สำหรับด้านการศึกษา มีการปรับปรุงอยู่หลายระดับ เช่นระดับปัญหาเฉพาะหน้า เฉพาะกลุ่ม หรือเฉพาะราย ระดับรายปีการศึกษา โดยใช้กระบวนการ feedback จากหลายแหล่งรวมทั้งข้อมูลจากทางคณะในรายละเอียดของนักศึกษาแต่ละคนโดยเฉพาะกลุ่มพิเศษ แล้วนำไปสู่การปรับปรุงในระดับกลุ่มอาจารย์ที่ดูแลแต่ละชั้นปี แล้วนำมาเสนอในที่ประชุมภาควิชาเพื่อรับรองและนำไปสู่การปรับปรุงต่อไป

ด้านการวิจัย ในระดับแพทย์ประจำบ้านใช้กระบวนการมอบหมายให้มีอาจารย์ที่ปรึกษาเพื่อช่วยดูแลให้คำปรึกษาและติดตามอย่างต่อเนื่อง ส่วนในระดับของอาจารย์ใช้กลไกกระตุ้นผ่านหัวหน้าหน่วยให้ขอรับทุนวิจัยต่างๆซึ่งภาควิชาได้ข้อมูลมาจากทางคณะทั้งแหล่งทุนภายนอกและภายในคณะ อย่างไรก็ตามในพันธกิจด้านนี้ทางภาควิชาทำได้ผลลัพธ์อยู่ในระดับดีมาก จึงมีแนวทางที่จะปรับปรุงในทิศทางของหัวข้อการทำวิจัยให้สอดคล้องกับแผนกลยุทธ์ของภาควิชาที่ตั้งไว้ให้มากขึ้นที่จะต้องมีการทำวิจัยที่ใช้แก้ปัญหาของผู้ป่วยที่ชัดเจนมากยิ่งขึ้น รวมทั้งวิจัยทางการศึกษาที่พบว่ามีน้อยมาก เป็นข้อมูลส่วนที่จะนำไปหาทางปรับปรุงต่อไป

